
ประกาศองค์การบริหารส่วนตำบลนาโต๊ะหมิง
เรื่อง ประกาศใช้แผนอัตรากำลัง ๓ ปี ประจำปีงบประมาณ พ.ศ. ๒๕๕๘ - ๒๕๖๐
………………………..



เพื่อให้องค์การบริหารส่วนตำบลนาโต๊ะหมิง นำแผนอัตรากำลัง ๓ ปี ไปใช้เป็นเครื่องมือในการวางแผนอัตรากำลังคน พัฒนากำลังคนให้สามารถดำเนินการตามภารกิจขององค์การบริหารส่วนตำบล           นาโต๊ะหมิงได้สำเร็จ ตามวัตถุประสงค์และเป็นไปอย่างมีประสิทธิภาพและประสิทธิผล


อาศัยอำนาจตามความในข้อ ๑๘ ของประกาศคณะกรรมการพนักงานส่วนตำบลจังหวัดตรัง เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ ประกอบกับมติที่ประชุมคณะกรรมการพนักงานส่วนตำบลจังหวัดตรัง ในการประชุมครั้งที่ ๑๐/๒๕๕๗   เมื่อวันที่ ๑๐ กันยายน ๒๕๕๗ องค์การบริหารส่วนตำบลนาโต๊ะหมิง จึงประกาศใช้แผนอัตรากำลัง ๓ ปี  ประจำปีงบประมาณ พ.ศ. ๒๕๕๘ - ๒๕๖๐
ทั้งนี้ ตั้งแต่วันที่ ๑ ตุลาคม ๒๕๕๗ เป็นต้นไป
ประกาศ  ณ  วันที่  ๑๙  เดือน กันยายน  พ.ศ. ๒๕๕๗
ประสพ  ทองย้อย
(นายประสพ  ทองย้อย)

นายกองค์การบริหารส่วนตำบลนาโต๊ะหมิง
